มาร์กี้ ว่าไง?เมื่อ ป๊อก อยากแต่งงาน
ลำพังแค่เป็น นางเอก ชีวิตก็ไม่เป็นตัวของตัวเองอยู่แล้ว แต่ว่า มาร์กี้-ราศรี บาเล็นซิเอก้า ยังมาถูกจับตายิ่งกว่าในฐานะเป็น แฟนสาว ของหนุ่ม ป๊อก-ภัสสรกรณ์ จิราธิวัฒน์ ทายาทเครือเซ็นทรัล ตระกูลอภิมหาเศรษฐีของเมืองไทย,แม้โดนโฟกัสจนร้อนฉ่า แต่ดูเหมือนว่ามาร์กี้ ยังชิลด์ๆใช้ชีวิตปกติ ส่วน ป๊อก ก็คบหากับ มาร์กี้ อย่างไม่ปิดบัง ว่างก็นัดไปเที่ยวเฮฮาปาจิงโกะ แถมยังเอ่ยปากด้วยว่าคบหากับ มาร์กี้ คนเดียว อีกทั้งยังมองอนาคตว่าชีวิตพร้อมทั้งหน้าที่การงาน อยากแต่งงานตอนอายุ 30ว่าแต่ มาร์กี้ ล่ะคิดตรงกันรึป่าว?,นัดหมายเปิดใจถึงความรัก มาร์กี้ เผยว่า ก็ดีค่ะ กี้ทำงานค่อนข้างเยอะละคร 2 เรื่อง หนังอีก 1 เรื่อง ถ้าวันไหนทำงานเสร็จเร็วก็ได้เจอกัน ถ้าถ่ายต่างจังหวัด หรือดึกมากก็ไม่ได้เจอ แต่ก็มีบางวันที่เขาเห็นว่าเราไม่ได้เอารถไปเขาก็มารับที่กองถ่าย บางวันถ้าเห็นกี้เลิกดึกก็มาขับรถให้แล้วเขาก็นั่งแท็กซี่กลับบ้าน เขาเห็นเราทำงานหนัก อันไหนที่เขาช่วยเหลือได้ก็จะช่วยค่ะ,ป๊อกให้สัมภาษณ์ว่าคบกันแฮปปี้ รู้สึกอย่างไร? เห็นแล้วก็ดีนะคะ อย่างที่เขาพูดแหละค่ะ มีอะไรเราก็คอยช่วยเหลือกัน เราไม่ได้มีปัญหาง้องแง้งกันเองเลย ก็ดีนะ เพราะคุยกันรู้เรื่อง อะไรที่ไม่ชอบก็บอก อะไรที่ชอบก็ขอบคุณ หนูจะไม่เก็บ มีอะไรจะพูดเลย แล้วโชคดีที่เขาไม่ชอบกับสิ่งที่เราไม่ชอบเหมือนกัน เห็นป๊อกบอกว่าได้เจอคุณพ่อ คุณแม่ของกันและกันแล้ว? ค่ะ คุณแม่ปุ๊กเคยเจอกันนานแล้ว เพราะเป็นเพื่อนแม่ แต่คุณพ่อสุทธิเกียรติเพิ่งมาเจอตอนที่ใกล้ จะปีใหม่ และงานปีใหม่ที่บ้านป๊อก ก็โอเคค่ะ ท่านน่ารักดี ทางคุณแม่เราก็เจอป๊อกครั้ง,ล่าสุดตอนไปอเมริกาเร็วๆนี้ค่ะ เห็นป๊อกบอกว่าพร้อมแต่งงาน แล้วกี้เองล่ะ พร้อมมั้ย? ยังไม่รู้เลยค่ะ (หัวเราะ) น่าจะคุยกันแล้ว ไม่ได้คุยค่ะ เขาเป็นคนที่มีแพลนอนาคตว่าปีนั้นปีนี้ต้องทำอะไร แต่กี้จะประเภทเดย์ทูเดย์ หนูเป็นคนไร้แผน เขาแผนเยอะ ดังนั้นมาคุยกันไม่ได้หรอก สำหรับแผนการล่วงหน้าของเขาส่วนใหญ่กี้ก็จะได้เห็นตามที่เขาให้สัมภาษณ์เหมือนกัน จะไม่ได้มาพูดกับเรา เป็นกิจจะลักษณะ ป๊อกพูดว่าอยากแต่งซักอายุ 30 ต้นๆ ก็อีก 2–3 ปี กี้ว่าเร็วมั้ย? เร็วค่ะ ปีนึงถ่ายละครได้แค่ 2 เรื่อง 2 ปีนี่ถือว่าเร็ว ถ่ายละครได้แค่ 4 เรื่องเอง งั้นเวลาที่เหมาะสมซักเท่าไหร่ หนูไม่มีเวลาที่แน่นอน มันอยู่ที่จังหวะและเวลาตรงนั้น บางทีมันอาจจะเหมาะสมขึ้นมาเลยก็ได้ หรือบางทีมันอาจใช้เวลานาน อนาคตมันไม่อาจคาดเดาได้,กี้รู้สึกดีมั้ยที่ป๊อกพูดถึงเรื่องแต่งงาน? บางทีเราต้องแยกแยะว่า ที่เขาวางแผนอนาคตเกี่ยวกับเรารึเปล่า ก็ป๊อกพูดเลยว่าเขามีข่าวกับคนคนเดียว ถ้างั้นก็รู้สึกดีนะ เขาไม่ได้พูดกับเราตรงๆคงเขิน แต่ไปพูดข้างนอกเขากล้าพูดมาก ก็ดีใจ และก็ขอบคุณสิ่งดีๆค่ะ สำหรับกี้เป็นผู้หญิงที่เก็บความรู้สึกระดับหนึ่ง แฮปปี้ก็เก็บไว้ข้างในแสดงออกมาระดับหนึ่ง เราขี้อายทั้งคู่ แต่มีอะไรก็คุยกันนะ เห็นว่านิสัยต่างกัน คนนึงพูดเก่ง อีกคนฟังทน หนูพูดไม่หยุด พูดๆจนบางทีเขาบอกนี่ยูไปกินไรมาเนี่ยคึกขนาดนี้ กี้ก็ถามเขาว่าแล้วฟังเบื่อมั้ย เขาบอกไม่เบื่อ ยูพูดมาเหอะ ชินแล้ว เขาเป็นผู้ฟังที่ดีมาก ฟังไปหัวเราะไป กี้ไม่ได้บ่นนะ แต่เจออะไรก็จะเล่าให้เค้าฟัง เค้าก็หัวเราะตลกโปกฮาไป เค้าจะพูดไม่เก่ง แต่เดี๋ยวนี้พูดเก่งขึ้น มีแบบว่า หนูเล่นมุกกวนประสาท เดี๋ยวนี้นางมีเล่นมุกกวนประสาทกลับ เดี๋ยวนี้เริ่มตอบโต้ อาจจะอยู่กับกลุ่มเพื่อนเราเยอะ เพื่อนก็จะยุว่าอย่ายอมกี้สิๆ หัวเราะเสียงใสตามประสาคนอินเลิฟ คริๆ.
ลำพังแค่เป็น นางเอก ชีวิตก็ไม่เป็นตัวของตัวเองอยู่แล้ว แต่ว่า มาร์กี้–ราศรี บาเล็นซิเอก้า ยังมาถูกจับตายิ่งกว่าในฐานะเป็น แฟนสาว ของหนุ่ม ป๊อก–ภัสสรกรณ์ จิราธิวัฒน์
มาร์กี้,มาร์กี้ ราศรี,ราศรี บาเล็นซิเอก้า,แฟน,ป๊อก ภัสสรกรณ์,ภัสสรกรณ์ จิราธิวัฒน์,ทายาทเครือเซ็นทรัล,ข่าว,ไทยรัฐฉบับพิมพ์,ข่าวฉบับพิมพ์,ข่าวบันเทิง